แนวโน้ม SET อ่อนตัว เสี่ยงขาย “กลุ่มพลังงาน” หลังราคาน้ำมันปรับลง
แนวโน้ม SET อ่อนตัว ยังถูกกดดันจาก GDP ไทยที่ต่ำกว่าคาด และราคาน้ำมันดิบที่ปรับตัวลงต่อเนื่อง กดดันต่อหุ้นกลุ่มพลังงานและปิโตรเคมี โดยให้แนวรับไว้ที่ 1,640 จุด และแนวต้าน 1,660-1,665 จุด
แนวโน้ม SET อ่อนตัว ยังถูกกดดันจาก GDP ไทยที่ต่ำกว่าคาด และราคาน้ำมันดิบที่ปรับตัวลงต่อเนื่อง กดดันต่อหุ้นกลุ่มพลังงานและปิโตรเคมี โดยให้แนวรับไว้ที่ 1,640 จุด และแนวต้าน 1,660-1,665 จุด
20 ก.พ. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดอ่อนตัวลง เป็นไปตามตลาดหุ้นอื่นในภูมิภาคเอเชีย โดยยังคงถูกกดดันจาก GDP ประเทศไทยที่ออกมาต่ำกว่าคาด ส่งผลให้สำนักงานสภาพัฒนาการเศรษฐกิจและสังคมแห่งชาติ (สศช.) หรือสภาพัฒน์ มีการปรับเป้าการเติบโตทางเศรษฐกิจปีนี้ลง ขณะเดียวกันราคาน้ำมันดิบก็ปรับตัวลงต่อเนื่อง ทำให้กดดันต่อหุ้นกลุ่มพลังงานและปิโตรเคมี โดยให้แนวรับไว้ที่ 1,640 จุด และแนวต้าน 1,660-1,665 จุด
นอกจากนี้อัตราผลตอบแทนพันธบัตรรัฐบาลสหรัฐ (บอนด์ยีลด์) ได้ปรับตัวขึ้นทำระดับสูงสุดของปีนี้ เป็นปัจจัยหนุนให้ธนาคารกลางสหรัฐ (เฟด) ปรับขึ้นอัตราดอกเบี้ย ขณะที่ในวันนี้ตลาดหุ้นสหรัฐปิดทำการ เนื่องในวันประธานาธิบดีสหรัฐ